**Spjelkavik Idrettslag**, forkortet **Spjelkavik IL** eller **SIL**, er et idrettslag i bydelen Spjelkavik i Ålesund. 

Klubben ble stiftet 18. mars 1932 og har rundt 900 medlemmer.[] Aktivitetene er hovedsakelig fotball, håndball, skihopp og alpin skiidrett.

Fotball
-------

### Herrer

Herrer senior spiller i Norsk Tipping-Ligaen avd 5. 

Johnny Vattøy ble i 2005 ansatt som daglig leder for fotballgruppen, som første breddeklubb på Sunnmøre. Vattøy forlot Spjelkavik i januar 2017, til fordel for jobb i Aksla. Magnus Antonsen overtok som daglig leder, og holdt stillingen frem til februar 2020. Klubbens nåværende daglige leder er Torgeir Glomseth Olsen. 

Trener 2005–08 var tidligere AaFK-spiller Johnny Vattøy, etterfulgt av Stig Johansen i 2009, Geir Hansen i 2010, Vattøy 2011, Tommy Larsen 2011, Jan Ove Lange 2012. Frode Fagermo trente laget i perioden 2013 og ut 2019-sesongen. Tor Hogne Aarøy var med som trener i perioden 2015-2019, hvor han like før seriestart forlot klubben til fordel for AaFK. 

Magnus Oltedal ble i januar 2020 presentert som ny trener for Spjelkavik. Preben Austnes Lorgen ble ansatt som assistent-trener og sportssjef. 

Spjelkavik har også rekruttlag som deltar i 5.divisjon Sunnmøre i 2020-sesongen.

Tabellen
--------

3. divisjon fotball for menn 2023 avdeling 2| # | Lag | K | S | U | T | Mål | ± | P |
| --- | --- | --- | --- | --- | --- | --- | --- | --- |
| 1 | Hønefoss | 14 | 14 | 0 | 0 | 36–5 | 31 | **42** |
| 2 | Eidsvold Turn | 14 | 13 | 0 | 1 | 50–8 | 42 | **39** |
| 3 | Elverum | 14 | 9 | 3 | 2 | 34–21 | 13 | **30** |
| 4 | Brumunddal | 14 | 6 | 4 | 4 | 24–27 | −3 | **22** |
| 5 | Førde | 15 | 5 | 3 | 7 | 34–29 | 5 | **18** |
| 6 | Molde 2 | 13 | 5 | 3 | 5 | 31–29 | 2 | **18** |
| 7 | HamKam 2 | 14 | 4 | 5 | 5 | 31–29 | 2 | **17** |
| 8 | Funnefoss/Vormsund | 14 | 5 | 2 | 7 | 27–27 | 0 | **17** |
| 9 | Florø | 15 | 5 | 1 | 9 | 17–38 | −21 | **16** |
| 10 | Volda | 14 | 4 | 3 | 7 | 26–29 | −3 | **15** |
| 11 | Sogndal 2 | 14 | 4 | 3 | 7 | 23–27 | −4 | **15** |
| 12 | Hødd 2 | 13 | 4 | 3 | 6 | 26–37 | −11 | **15** |
| 13 | Spjelkavik | 14 | 2 | 3 | 9 | 17–31 | −14 | **9**  |
| 14 | Raufoss 2 | 14 | 0 | 3 | 11 | 10–49 | −39 | **3**  |
| Sist oppdatert: 17. juli 2023  **·**  Kilde  **·**  Rediger |

### Kvinner

Etter juniorjentenes finaleseier 9–0 over Heggedal på Norway cup i 1989, nådde seniorlaget kvartfinalen i Norgesmesterskapet i fotball for kvinner 1990. Med Jan Ove Solevåg som trener spilte de på øverste nivå i 1. divisjon fotball for kvinner 1992 men rykket ned etter kun én seier på 18 kamper. Toppscorer var den senere verdensmester Ann Kristin Aarønes med 12 mål. Også verdensmesterne Merete Myklebust og Anita Waage starter sine karrierer her.

Laget slo seg sammen med Fortuna Ålesund i 1995. Spillere med landskamper for Norges kvinnelandslag i fotball fra denne tiden er Ann Kristin Aarønes 1990–92) og Merete Myklebust i 1993.

Spjelkavik prioriterer jentefotball høyt, og stiller i 2020-sesongen lag i 3.divisjon Kvinner for første gang siden 2015. Trenere er Christian Åkre og Kristian Halvorsen. 

### Kvalitetsklubb

Spjelkavik Fotball fikk i 2014 sertifisering som Kvalitetsklubb nivå 1 av NFF og Sunnmøre Fotballkrets. I 2019 ble klubben som nr 7 i Norge sertifisert som kvalitetsklubb nivå 2.

### Telenor Xtra FFO

Klubben tilbyr fotballfritidsordning for barn i alderen 6 til 10 år, 3 dager i uken.

Alpint
------

Klubben er internasjonalt kjent fra søstrene Lene Løseth, Nina Løseth og Mona Løseth, samt Sebastian Foss Solevåg.

Håndball
--------

Spjelkavik håndball består av lag i de fleste aldersklasser samt senior. Herrelaget spiller i 2. divisjon sesongen 2020/2021. Damelaget er i 4. divisjon. Den kroatiske landslagsmannen Igor Terzic ble i 2018 trener for herrelaget, klubben han også tidligere hadde trent da han hadde kommet fra Kroatia i 1992, da for å trene damelaget. Den kjente Italiaproff Sif Kalvø spilte her på 1970- og 80-tallet.

I forkant av sesongen 2019/2020 ble den tidligere slovenske landslagsspilleren Peter Pucelj ansatt som trener for herrelaget, samt de eldste guttelagene i klubben.

Hopp
----

Spjelkavik bygde 3 hoppbakker i 2016/2017 og satser på å bygge opp et hoppmiljø sentralt på Sunnmøre.

Spjelkavik idrettspark
----------------------

Spjelkavik idrettspark består av fire fotballbaner, hvorav en 11-er med kunstgress, en 7-er kunstgress, en hall med kunstgress (2007) og en 11-er gressbane. Klubben har også en ski- og turheis, en turløype med lys, samt 3 hoppbakker bygget 2016/17.

Referanser
----------

1. ↑  Fotballforbund, Norges. «Norsk Tipping-ligaen avd 5 2020». *fotball.no - Norges Fotballforbund* **(norsk)**. Besøkt 21. mai 2020.
2. ↑  SILs dreamteam fra spjelkavika.no den 28. april 2018.
3. ↑  Fotballforbund, Norges. «Herd og Spjelkavik godkjent som nivå 2 klubber». *fotball.no - Norges Fotballforbund* **(norsk)**. Besøkt 21. mai 2020.
4. ↑  «Spjelkavik IL». Arkivert fra originalen 15. november 2017. Besøkt 15. november 2017.
5. ↑  Spjelkavik idrettspark Arkivert 22. mars 2011 hos Wayback Machine.

Eksterne lenker
---------------

* SILs nettsted

| * v
* d
* r
3. divisjon fotball for menn, avdeling 2, 2023 |
| --- |
|  | 
* Brumunddal
* Eidsvold Turn
* Elverum
* Florø
* Funnefoss/Vormsund
* Førde
* HamKam 2
* Hødd 2
* Hønefoss
* Molde 2
* Raufoss 2
* Sogndal 2
* Spjelkavik
* Volda

 | Norges flagg |

|  |  |
| --- | --- |
| Oppslagsverk/autoritetsdata | VIAF
 |